হালাকু খান
হালাকু খান ছিলেন চেঙ্গিস খানের অন্যতম পুত্র তোলুইয়ের সন্তান। তার মা সোরগাগতানি বেকি ছিলেন একজন প্রভাবশালী কেরাইত শাহজাদি। সোরগাগতানি ছিলেন একজন নেস্টরিয়ান খ্রিষ্টান। হালাকু খানের স্ত্রী দকুজ খাতুন এবং তার ঘনিষ্ট বন্ধু ও সেনাপতি কিতবুকাও খ্রিষ্টান ছিলেন। মৃত্যুর আগমুহূর্তে হালাকু খান বৌদ্ধধর্ম গ্রহণ করেছিলেন বলে জানা যায়। কয়য়ে বৌদ্ধ মন্দির নির্মাণ থেকে বৌদ্ধধর্মে তার আগ্রহের প্রমাণ পাওয়া যায়।
বাগদাদ অবরোধ (১২৫৮)
বাগদাদ পুনর্নির্মাণের জন্য হালাকু খান ৩,০০০ মঙ্গোল সৈনিক রেখে যান। আতা-মালিক জুয়াওইনিকে বাগদাদ, নিম্ন মেসোপটেমিয়া ও খুজিস্তানের গভর্নর নিযুক্ত করা হয়। হালাকু খানের খ্রিষ্টান স্ত্রী দকুজ খাতুন বাগদাদের খ্রিষ্টান বাসিন্দাদের জীবন রক্ষা করতে সক্ষম হয়েছিলেন। হালাকু খান নেস্টরিয়ান ক্যাথলিক মার মাকিখাকে রাজ প্রাসাদ গ্রহণের প্রস্তাব দেন এবং তার জন্য একটি ক্যাথেড্রাল নির্মাণের নির্দেশ দেন।